Diari Oficial de la Generalitat Valenciana


Sumari del DOGV 2745, del 10-05-1996 (1996/838164)

ORDRE de 26 d'abril de 1996, de la Conselleria de Cultura, Educació i Ciència per la qual es convoquen ajudes al transport universitari a la Comunitat Valenciana per a 1996.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/26/(2)/dof/vci/html**

### Dades del document

Número de DOGV
:   2745

Data del DOGV
:   10-05-1996

Secció del DOGV
:   DISPOSICIONS GENERALS

Número del document
:   1996/838164


Data del document
:   26-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 26 d'abril de 1996, de la Conselleria de Cultura, Educació i Ciència per la qual es convoquen ajudes al transport universitari a la Comunitat Valenciana per a 1996.   
La Generalitat Valenciana, en els exercicis 1994 i 1995, va dur a terme actuacions en matèria de transport per a estudiants universitaris residents a poblacions de la Comunitat Valenciana allunyades dels centres universitaris, a fi de limitar l'impacte d'aquest tipus de despeses en les economies familiars i de garantir una veritable igualtat d'accés als ensenyaments universitaris amb independència del lloc de residència.  
Aquesta iniciativa de la Generalitat Valenciana va obtenir resposta tant dels mateixos estudiants, agrupats en associacions, com de companyies de transport i municipis, resposta que ha permés posar en marxa un conjunt de serveis de transport universitari que beneficien a més de 170 municipis de la Comunitat Valenciana.  
Per tot això, fent ús de les atribucions que em confereixen l'article 35 de la Llei de Govern Valencià i el Decret 261/95, del Govern valencià, que estableix el Reglament Orgànic i Funcional de la Conselleria de Cultura, Educació i Ciència,  
ORDENE  
Primer  
Convocar la concessió per a l'any 1996 d'ajudes econòmiques per al finançament de serveis de transport universitari a l'àmbit de la Comunitat Valenciana.  
Segon  
L'import global màxim de les ajudes que s'ha de concedir no podrà excedir de 329.663.835 (cents milions) de pessetes, que es sufragaran a càrrec de la línia pressupostaria 404/000/96 del programa 422.60, Universitats.  
Tercer  
S'aproven les bases que han de regir la concessió d'ajudes a les quals es refereix aquesta ordre i que s'hi inclouen com annex I.  
DISPOSICIONS FINALS  
Primera  
Es faculta la directora general d'Ensenyaments Universitaris i Investigació perquè dicte les instruccions complementaries que calga per dur a terme el que disposa aquesta ordre i es delega en ella l'atribució d'atorgar les subvencions a que es refereix aquesta convocatòria.  
Segona  
Aquesta ordre vigirà des del mateix dia de la publicació en el Diari Oficial de la Generalitat Valenciana.   
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de la data de publicació d'aquesta Ordre en el Diari Oficial de la Generalitat Valenciana. Per a la interposició del recurs serà requisit fer-ne comunicació prèvia al Conseller de Cultura, Educació i Ciència, segons el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Bases per a la concessió d'ajudes econòmiques  
per al finançament d'activitats de transport universitari  
1. Finalitat  
La finalitat d'aquestes ajudes és facilitar l'accés a la universitat a alumnes que residisquen a poblacions situades a determinada distància dels centres universitaris.  
2. Requisits dels beneficiaris  
Podran ser beneficiaris d'aquestes ajudes els municipis, les associacions, les famílies i les institucions, o altres persones físiques o jurídiques que articulen o tinguen ja articulat un sistema de prestació del transport universitari.  
3. Criteris de concessió  
Les ajudes se concediran a aquelles sol·licituds que continguen propostes on es manifesta de manera clara la viabilitat i idoneïtat del servei plantejat, d'acord amb els següents paràmetres:  
a) La distància entre la població o poblacions i el centre universitari.  
b) El nombre d'estudiants a qui es proporcionaria servei.  
c) L'existència o inexistència d'altres sistemes de transport alternatiu.   
d) La racionalització i optimització del sistema o sistemes de transport existent.  
e) El cost del servei per a l'alumne.  
f) La dimensió de l'àmbit geogràfic d'influència que comportarà la posada en funcionament del servei.  
g) La qualitat del servei.   
En el cas d'haver dues o més sol·licituds referides a un mateix recorregut, només una podrà obtenir la subvenció.  
En tot cas, les propostes hauran de referir-se a períodes lectius de l'any 1996 i els horaris hauran de permetre als estudiants l'assistència a les classes. Així mateix, serà necessari que el punt de destinació siga el campus universitari.  
Per a acreditar aquestes circumstàncies caldrà aportar les memòries ajustades al format tipus que facilitarà la Direcció General d'Ensenyaments Universitaris on s'indicaran els ingressos i les despeses previsibles, així com la idoneïtat i viabilitat del servei, d'acord amb el paràmetres abans esmentats.  
La distancia s'amidarà des del centre universitari al punt del nucli urbà situat més prop del centre universitari i haurà d'ajustar-se al quadre de distàncies proporcionat per la Direcció General d'Ensenyaments Universitaris i Investigació. Aquesta és la que es tindrà en compte al avaluar les sol·licituds.  
4. Quantia  
La quantia de l'ajuda es fixarà en funció del nombre d'usuaris del transport i de la distància existent entre la població o poblacions d'origen i els centres universitaris.  
5. Sol·licituds  
Les sol·licituds, adreçades a la Conselleria de Cultura, Educació i Ciència, han de formalitzar-se segons els models que es trobaran a disposició dels interessats a les direccions territorials de la Conselleria de Cultura, Educació i Ciència i també a les secretaries dels centres universitaris de la Comunitat Valenciana.   
6. Termini  
El termini de presentació de sol·licituds serà de 20 dies naturals comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
7. Lloc de presentació  
Les sol·licituds es presentaran al Registre General de la Conselleria de Cultura, Educació i Ciència o en qualsevol dels llocs i pels procediments a què fa referència l'article 38 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
8. Documentació complementària de la sol·licitud  
La sol·licitud haurà d'anar acompanyada, si escau, dels documents següents:  
a) Còpia del DNI del signant de la sol·licitud.  
b) Còpia del NIF del beneficiari de l'ajuda.  
c) Cas que el signant de la sol·licitud actue en nom i representació d'altra persona física o jurídica, acreditarà aquesta representació per qualsevol de les formes establertes en l'article 32.3 de la Llei de Règim Jurídic de les Administracions Públiques i del Procediment Administratiu Comú.  
d) Declaració responsable de què el beneficiari de l'ajuda té complides les obligacions tributàries i amb la Seguretat Social.  
e) Declaració jurada o promesa de no haver sol·licitat o obtingut cap altra ajuda o subvenció per a la mateixa finalitat, o bé, si escau, de les que haja sol·licitat o obtingut, amb indicació de l'entitat que concedeix i de la quantia.  
f) Memòria-tipus on es mostrarà la viabilitat i idoneïtat de l'activitat per a la qual es sol·licita l'ajuda.  
g) En cas de ser el sol·licitant una empresa de transport que propose una línia d'ús especial, caldrà acreditar el col·lectiu o col·lectius que ha encomanat el servei especial. En cas de ser el sol·licitant una associació o un municipi, ha de presentar una oferta econòmica per part d'una empresa de transport, amb capacitat legal per a prestar el servei.  
h) Les empreses de transport hauran d'aportar en tot cas la corresponent autorització administrativa, expedida pels serveis territorials de la Direcció General del Transport, la qual ha de cobrir la totalitat del recorregut.  
 i) En el cas de l'empreses de transport de línia regular, caldrà aportar el quadre de tarifes aprovat per la COPUT per a 1996.  
j) A més, els sol·licitants podran presentar tots els altres documents que consideren adients per acreditar la importància, la utilitat social i la projecció de l'activitat objecte de l'ajuda.  
9. Instrucció del procediment i proposta de resolució  
L'òrgan competent per la instrucció del procediment serà la Direcció General d'Ensenyaments Universitaris i Investigació, la qual realitzarà d'ofici les actuacions considere necessàries per a la determinació, coneixement i comprovació de les dades en virtut de les quals s'haja de dictar la resolució.  
L'examen i valoració dels expedients presentats i la consegüent proposta de concessió i denegació de les ajudes correspondrà a una comissió d'avaluació composta per:  
- Un funcionari designat per la directora general d'Ensenyaments Universitaris i Investigació.  
- Un membre designat per la Federació Valenciana de municipis i Províncies.  
- Un membre designat per cadascuna de les Universitats de la Comunitat Valenciana.  
- Un funcionari designat pel director general de Transports de la Conselleria d'Obres Públiques, Urbanisme i Transports.  
La Comissió ajustarà el seu funcionament a allò establit en l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
10. Resolució  
A la vista de la sol·licitud, de la documentació presentada i de la proposta de concessió o denegació formulada, si hi concorren els requisits exigits i hi ha crèdit suficient en la línia pressupostària que corresponga, la directora general d'Ensenyaments Universitaris i Investigació, per delegació del conseller, acordarà la concessió de l'ajuda i en determinarà la quantia. En cas contrari, la denegarà.  
El termini per dictar la resolució serà de dos mesos, comptadors des de la finalització del termini establit per presentar les sol·licituds. En cas que no es dictarà la resolució per l'òrgan competent en aquest termini, es podrà considerar desestimada la sol·licitud per silenci administratiu.  
La resolució es publicarà en el DOGV, i també en el taulers d'anuncis de la Conselleria de Cultura, Educació i Ciència i de les direccions territorials d'aquesta en Alacant, Castelló i València. La publicació substituirà la notificació individual, i tindrà els mateixos efectes d'aquesta, d'acord amb el que disposa l'article 59 .5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
11. Forma de pagament  
El pagament de l'ajuda s'efectuarà semestralment, una vegada que el beneficiari justifique suficientment, a judici de la Direcció General d'Ensenyaments Universitaris i Investigació, que ha realitzat l'activitat subvencionada, i la resta de requisits legalment exigibles.  
Excepcionalment, podrà lliurar-se un 40% de l'import una vegada concedida la subvenció, i en aquest cas, la garantia que haurà de prestar el beneficiari per bestreta de subvenció serà un aval bancari per un import equivalent a la quantia d'aquesta. Tot això sense perjudici del que disposa la normativa específica d'aplicació a les entitats locals.  
12. Facultats de l'administració  
Corresponen al conseller de Cultura, Educació i Ciència les facultats següents:  
a) Apreciar si l'activitat per a la qual es sol·licita l'ajuda és congruent amb la finalitat d'aquesta convocatòria i si el beneficiari, la sol·licitud i la documentació exigida compleixen els requisits que estableixen aquestes bases.  
b) Acordar la reducció de l'import total de l'ajuda, segons el cost real de l'activitat i de les altres ajudes o subvencions que s'hagen concedit al beneficiari per la mateixa activitat.  
c) Revocar l'ajuda concedida si el beneficiari no acompleix qualsevol de les obligacions que li imposen aquestes bases.  
d) Modificar l'acord de concessió de l'ajuda, fins i tot la quantia, per l'alteració de les condicions tingudes en compte per a la concessió.  
e) Comprovar el compliment de la finalitat per a la qual es concedí la subvenció i l'aplicació dels fons rebuts.  
f) Qualsevol altra que li atorgue la legislació vigent.  
13. Obligacions del beneficiari  
Els beneficiaris de la subvenció tenen les següents obligacions:  
a) Realitzar l'activitat que fonamenta la concessió de l'ajuda.  
b) Acreditar davant la Conselleria, abans del lliurament, la realització de l'activitat que fonamenta la concessió de la subvenció, mitjançant la presentació de la següent documentació:  
1. Memòria tipus explicativa de les activitats realitzades on es reculla el grau de compliment de la activitat subvencionada, acompanyada, si escau, de possibles suggeriments que pogueren prendre's en consideració per a futures convocatòries.  
2. Certificat dels gestors de l'entitat on s'expresse que ha quedat complida l'activitat que ha motivat la concessió de la subvenció.  
3. En el cas que el beneficiari siga un municipi o una associació d'estudiants, caldrà aportar carpeta-índex que incloga originals o còpies compulsades de les factures amb l'empresa contractista , així com el contracte signat amb l' empresa.  
 En el cas de les empreses de transport podran aportar un certificat del municipi o municipis acreditatiu de l'ús per part dels estudiants de la població de que es tracte, del servei diari del transport universitari. En cas de que es tracte d'una línia especial, a més a més, hauran d'aportar el contracte amb el col lectiu que ha encomanat el servei especial.   
c) Sotmetre's al control financer que correspon a la Intervenció General, amb relació a l'ajuda concedida.  
d) Comunicar a la Conselleria de Cultura, Educació i Ciència l'obtenció d'altres subvencions o ajudes concedides per a la mateixa finalitat. L'import de les subvencions atorgades per aquesta convocatòria en cap cas podrà ser de tal quantia que, aïlladament o en concurrència amb subvencions i ajudes d'altres administracions públiques, o d'altres ens públics i privats, supere el cost de l'activitat que ha de desenvolupar el beneficiari.  
e) Acreditar prèviament al cobrament que es troben al corrent en les seues obligacions tributaries i de seguretat social, d'acord amb el que preveu l'Ordre de 7 de gener de 1991, de la Conselleria d'Economia i Hisenda, sobre justificació del compliment d'obligacions tributàries i davant la Seguretat Social per beneficiaris de subvencions concedides a càrrec dels pressupostos de la Generalitat Valenciana.  
f) El beneficiari haurà de donar a conèixer, en el termes que establisca la resolució de concessió, que es tracta de transport subvencionat per la Generalitat Valenciana.  
g) Les altres a què fa referència l'article 47 del Text Refós de la Llei d'Hisenda Pública de la Generalitat Valenciana.  
La sol·licitud de la subvenció comportarà l'acceptació de les bases d'aquesta convocatòria.  
La prestació del servei es realitzarà a risc i ventura de l'empresa que haja de realitzar el transport, i sempre complint allò que disposa la normativa reguladora de l'activitat del transport.


Còpia Permalink ELI